Geografisk pol

En geografisk pol er ett av de to punktene – nordpolen og sydpolen – på overflaten av en roterende planet (eller andre roterende legemer) hvor rotasjonsaksen (eller bare aksen) møter overflaten til legemet. Den nordlige geografiske polen for et legeme ligger 90 grader nord for ekvator mens den sørlige geografiske polen ligger 90 grader sør for ekvator. Jordens poler ligger 10 001,966 km (WGS 84) fra ekvator målt langs jordoverflaten.

Det er mulig for en geografisk pol å «vandre» noe relativt til et legemes overflate på grunn av perturbasjoner i rotasjonen. Jordens virkelige fysiske nordpol og sydpol varierer syklisk med et par meter over et tidsrom på noen få år.

Referanser 

Geodesi